*Lillehammer Steinerskole er en 1. – 10. skole med for tiden 95 elever og 21 ansatte. Skolen ligger 10 minutter fra Lillehammer sentrum. Vi tilbyr en inspirerende arbeidsplass med rom for kreativitet og initiativer. Vi setter barnet i sentrum og har som mål at undervisningsstoff og –metode til enhver tid er tilpasset barnets utviklingsfase og læringskapasitet. Vi har Lillehammers største skoleområde med en egenartet bygningsmasse, hvor barna gis unike muligheter til å utfolde seg både fysisk og kreativt.*

*Lillehammer er en komplett by med et stort tilbud innen kultur og idrett, med store og små idretts- og kulturarrangementer.*

**Vi søker en dyktig eurytmist.**

Vi har ledig fast stilling som eurytmist i en inntil 60 % fast stilling fra 01.08.2021. Det er mulig med midlertidig utvidelse av stillingen til en 100% med arbeidsoppgaver som assistent på spesialpedagogiske tiltak for skoleåret 2021/2022. Skolen kan også legge til rette for at eurytmistillingen faller på 2-3 dager.

**Om stillingen**

Vi ønsker at du, sammen med oss, vil være med på å videreutvikle den flotte skolen vår.

Dine hovedoppgaver vil være knyttet til stilling som eurytmist for alle klasser fra 1.til 10.klasse

eurytmistens ansvarsområder:

* Planlegge, gjennomføre og evaluere undervisning.
* Utarbeide repertoar i samarbeid med skolens pianist.
* Bidra i internt utviklingsarbeid.

Andre oppgaver kan tillegges stillingen ved behov.

**Hvem er du?**

Som steinerskolelærer er du dedikert og engasjert, visjonær og inspirerende. Du setter barnet i sentrum og er bevisst lærerens funksjon som rollemodell.

Kvalifikasjoner:

* Godkjent pedagogisk utdanning som eurytmist er et krav.
* Generelt god IKT-kompetanse.
* Du må beherske norsk eller et skandinavisk språk, muntlig og skriftlig.

Personlig kompetanse:

* Genuin interesse for barns læring og utvikling.
* Gode relasjonelle ferdigheter.
* Godt humør og en fleksibel innstilling i en travel hverdag.
* Du trives med å jobbe med mennesker og ønsker å bidra i et kollegialt fellesskap.

Personlig egnethet vil tillegges stor vekt.

**Vi tilbyr**

* Tilrettelegging for faglig utvikling.
* Et spennende og inspirerende pedagogisk miljø i utvikling.
* En flott skole med engasjerte foreldre og lærere som spiller på lag.
* Konkurransedyktige lønnsbetingelser.
* Medlemskap i Statens pensjonskasse, med gode pensjons- og forsikringsordninger.

Ved tilsetting må det legges frem politiattest, ikke eldre enn tre mnd.

**Søknad**

Søknad med CV, kopier av vitnemål og attester sendes på e-post til: marte.granaasen.fougner@steinerskolen.no

**Søknadsfrist:** 14. mars 2021

**Kontakt:** Daglig leder Marte G. Fougner, mob: 414 14 615

**Velkommen som søker til stillingen!**